หนูมีเพศสัมพันธ์วันที่ 15/09 หนูทานยาคุมฉุกเฉินค่ะ และประจำเดือนคงเป็นผลของยาคุมอะคะ มาวันที่ 21/09 ค่ะ แล้วเมื่อคืน 23/09 หนูมีเพศสัมพันธ์ค่ะ ซึ่งยังมีเลือดอยู่ วันนี้หนูควรทานยาคุมฉุกเฉินไหมคะ
สวัสดีค่ะ หากได้ทานยาคุมฉุกเฉินไปในวันที่ 15 ก.ย. แล้วในวันที่ 21 ก.ย. มีเลือดออกมา หากไม่ได้อยู่ในช่วงที่ประจำเดือนควรจะมา เลือดดังกล่าวน่าจะเกิดจากผลของยาคุมฉุกเฉินได้ส่วนการมีเพศสัมพันธ์ในวันที่ 23 ก.ย. หากไม่ได้ป้องกัน ก็จำเป็นต้องทานยาคุมฉุกเฉินอีกครั้ง เนื่องจากยาคุมฉุกเฉินที่ได้ทานไปในวันที่ 15 ก.ย. จะไม่สามารถช่วยป้องกันการตั้งครรภ์ได้แล้ว ซึ่งแม้จะยังมีเลือดออกมาอยู่ ก็อาจมีโอกาสตั้งครรภ์ได้ค่ะหากมีเพศสัมพันธ์บ่อยๆ ไม่แนะนำให้ใช้ยาคุมฉุกเฉินเป็นประจำ เพราะอาจทำให้รังไข่ทำงานผิดปกติ ประจำเดือนมาผิดปกติ รวมถึงเสี่ยงต่อการตั้งครรภ์นอกมดลูกได้ค่ะ อีกทั้งยาคุมฉุกเฉินเองก็ถือว่ามีประสิทธิภาพไม่มากนัก หากเทียบกับวิธีอื่นๆ เช่น ถุงยางอนามัย ยาเม็ดคุมกำเนิด ยาฉีดคุมกำเนิด เป็นต้น